KINNITATUD

RMK riigihangete osakonna

juhataja käskkirjaga 1-47.2763/1.

## 1. Hanke nimetus ja viitenumber

* 1. Hanke nimetus: Turvaste tee ja Põlluotsa tee rekonstrueerimine
  2. Viitenumber: 261130
  3. Klassifikatsioon: teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Turvaste tee (0,38 km) ja Põlluotsa tee (2,227 km), mis asuvad Lääne maakonnas, Lääne-Nigula vallas ja Harju maakonnas, Saue vallas, rekonstrueerimistööde teostamine. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Vesine OÜ** poolt koostatud „Turvaste tee ja Põlluotsa tee rekonstrueerimine ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Ülo Lindjärv tel: 505 0744; e-post [ulo.lindjarv@rmk.ee](mailto:ulo.lindjarv@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 1000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Turvaste tee ja Põlluotsa tee rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Turvaste tee (0,38 km) ja Põlluotsa tee (2,227 km) asuvad Lääne maakonnas, Lääne-Nigula vallas ja Harju maakonnas, Saue vallas.

Rekonstrueeritavale Turvaste tee lõigule on ligipääs tagatud mööda kohaliku pinnatud Turvaste teed (nr 5180357) ning mööda kruuskattega RMK metsateid. Rekonstrueeritavale Põlluotsa teele on ligipääs tagatud mööda pinnatud kohalike teid Turvaste tee (nr 5180357) ja Selgküla tee (nr 5180358).

Vajalikud raietööd on RMK poolt lepingu sõlmimise ajaks enamuses tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (1,04 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Turvaste tee eramaal (pikettide 00+00...02+82 vahemikus) paikneva lõigu rekonstrueerimisel peab arvestama, et teetrassi lõuna servas on trassi raie keelatud ning Turvaste tee põhja servas on lubatud ainult vahetult teeservas paikneva puittaimestiku raie, mis takistab tee rekonstrueerimist ja ohutut kasutamist. Enne Turvaste tee põhja poolses servas tee rekonstrueerimist ja ohutut kasutamist takistavate puude raiumist tuleb ehitajal see eramaa omanikuga täiendavalt läbirääkida. Turvaste tee RMK katastriüksustel paikneval rekonstrueeritaval lõigul on ette nähtud, et teetrass raiutakse ja juuritakse puittaimestikust puhtaks 8m laiuse trassina. Põlluotsa tee trass raiutakse ja juuritakse puittaimestikust puhtaks 10m laiuse trassina välja arvatud rekonstrueeritava Põlluotsa tee pikettide 04+02...07+64 vaheline lõik, mis paikneb kahe teise kaitsekategooria loomaliigi (kanakull) leiukoha vahel.

Rekonstrueeritava Põlluotsa tee ja maaparandussüsteemi „Selja-Lepiku talu“ eesvoolu ristumisel paikneva truubi T2-1 on ette nähtud rekonstrueerimine. Truup rekonstrueeritakse plasttorust läbimõõduga 60 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada.

Truubile on ette nähtud ehitada otsakutele kindlustised järgnevate tüüpotsakutega: 60MAO. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Välja kaevatud vanad r/b truubitorud, betoonist otsakud tuleb rekonstrueeritavalt alalt ära vedada ja utiliseerida.

**Turvaste tee (0,38 km)** saab alguse kohaliku pinnatud tee „Turvaste tee“ (nr 5180357) ja kohaliku kruuskattega tee „Turvaste ringtee“ (nr 5180365) ristumiskohast. Eelpool nimetatud teede ristumiskohas pinnatud ristmik puudub ehk teede ristumiskohas toimub ühtlane üleminek pinnatud teelt kruuskattega teedele. Rekonstrueeritava Turvaste tee ol.oleva kruusast katendi laiuseks on valdaval 3,00...3,50m ning Turvaste tee on pikettide PK1...PK3 vahemikus ca 168m pikkusel lõigul ümbritsevast maapinnast madalamaks ehk kaussi sõidetud. Turvaste tee rekonstrueeritav lõik paikneb esimesel ca 282m pikkusel lõigul era katastriüksustel ning piirneb pikettide PK0....PK2 vahemikus lõunast kahe majapidamise õuealaga. Rekonstrueeritava Turvaste tee viimane lõik jääb aga RMK katastriüksustele ning lõppeb metsa kvartali PI028 erimil 24 rekonstrueeritava mahasõidukohaga. Rekonstrueeritava Turvaste tee jääb Elektrilevi OÜ elektri madalpinge maakaabli kaitsevööndisse.

NB! Enne ehitustööde algust tuleb kohale kutsuda Elektrilevi OÜ esindaja ning maha märkide elektri maakaablite asukohad sh. Turvaste teega ristumise koht!

NB! Rekonstrueeritava Turvaste tee telg märgitakse maha vastavalt Elektrilevi OÜ elektri madalpinge maakaabli asukohale nõnda, et rekonstrueerimise käigus rajatav kruusast katend ei paikne elektri madalpinge maakaabli kohal vaid maakaabel peab jääma rekonstrueeritud katendi serva.

Turvaste tee (metsatee nr 6800034) rekonstrueeritava lõigu alguses paiknev ristumiskoht kohaliku pinnatud teega „Turvaste tee“ (nr 5180357) ja kohaliku kruuskattega teega „Turvaste ringtee“ (nr 5180365) on ette nähtud jätta ol.olevasse olukorda ehk Turvaste metsateele rajatav kruusast katendikonstruktsioon tuleb ca 5m pikkusel lõigul ühtlaselt ol.oleva kohaliku pinnatud tee „Turvaste tee“ tasapinnaga kokku viia.

Turvaste tee rekonstrueerimise käigus on tee ja ümbritseva maapinna tasandamine pikettide 00+00...00+32 ja 02+00..03+80 vahemikus 4,0m laiuseks aluseks ning pikettide 00+32...02+00 vahemikus (ümbritsevast maapinnast madalamaks ehk kaussi sõidetud lõigul) 3,5m laiuseks aluseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine.

Profileeritud ning tihendatud alusele on pikettide 00+00...00+32 ja 02+00..03+80 vahemikus ette nähtud ainult uue kruusast katendikonstruktsiooni pealiskihi ehk kulumiskihi rajamine paksusega 0,15m ja pealt laiusega 3,5m. Katendikonstruktsiooni pealiskiht ehk kulumiskiht paksusega 0,15m on ette nähtud rajada purustatud kruusast (positsioon nr.6).

Profileeritud ning tihendatud alusele on pikettide 00+32..02+00 vahemikus ette nähtud geotekstiili (deklareeritud tõmbetugevus MD/CMD ≥15 kN/m, mitte kootud kangas) paigaldamine laiusega 4m. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 3,50m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada sorteeritud kruusast (positsioon nr.4) ja katendikonstruktsiooni pealiskiht ehk kulumiskiht paksusega 0,10m on ette nähtud rajada purustatud kruusast (positsioon nr.6).

Turvaste (metsatee nr 6800034) rekonstrueeritav lõik lõppeb kvartali PI028 erimil 24, kus on ette nähtud ol.oleva mahasõidukoha rekonstrueerimine ehk kruuskattega mahasõidukoha rajamine vastavalt kogumikus „Maaparandusrajatiste tüüpjoonised“ toodud tüüpjoonisele „Mahasõit põllule – M3“. Turvaste tee rekonstrueeritavalt lõigult eramaale pääsemiseks on ette nähtud kahe vähendatud mõõtmetega mahasõidukohta M\_L5R5 (2tk) rajamine ol.olevate katteta mahasõidukohtade asemele.

Turvaste tee rekonstrueerimise käigus on ette nähtud ka Elektrilevi OÜ elektri madalpinge maakaabli kaitsmine kaablikaitsetoruga 750N. Elektri madalpinge maakaabli kaitsmine kaablikaitsetoruga on ette nähtud maakaabli ristumisel rekonstrueeritava Turvaste teega ning elektri maakaabli ristumistel rekonstrueeritava mahasõidukohaga M\_L5R5.

**Põlluotsa tee (2,274 km)** saab alguse ristumisel kohaliku pinnatud teega „Selgküla tee“ (nr 5180358) ning antud teede ristumiskohas on kahe haruline pinnatud mahasõidukoht pikkusega 47m, mis jääb ol.olevasse olukorda ehk Põlluotsa tee rekonstrueeritava lõigu pikkus on 2227m. Rekonstrueeritava Põlluotsa tee ol.oleva kruusast katendi laiuseks on valdaval 4,00...4,50m ning Põlluotsa tee on kohati ümbritsevast maapinnast madalamaks ehk kaussi sõidetud ning samuti esineb lõike, kus teeserva on tekkinud pinnase „kraed“, mis takistavad sademevee äravoolu rekonstrueeritavalt teelt. Rekonstrueeritav Põlluotsa tee paikneb valdavalt RMK katastriüksustel kuid samas läbib ja piirneb ka mitmete era katastriüksustega. Rekonstrueeritav Põlluotsa tee lõppeb ristumisel kohaliku pinnatud teega „Turvaste tee“ (nr 5180357) ning antud teede ristumiskohas paiknev kruuskattega mahasõidukoht. Rekonstrueeritava Põlluotsa tee jääb Elektrilevi OÜ elektri madalpinge ja keskpinge maakaabli kaitsevööndisse.

NB! Enne ehitustööde algust tuleb kohale kutsuda Elektrilevi OÜ esindaja ning maha märkide elektri maakaablite asukohad sh. Põlluotsa teega ristumise koht!

NB! Rekonstrueeritava Põlluotsa tee telg märgitakse maha vastavalt Elektrilevi OÜ elektri keskpinge maakaabli asukohale nõnda, et rekonstrueerimise käigus rajatav kruusast katend ei paikne elektri keskpinge maakaabli kohal vaid maakaabel peab jääma rekonstrueeritud katendi serva.

Rekonstrueeritava Põlluotsa tee (metsatee nr 5150366) ja kohaliku pinnatud tee „Selgküla tee“ (nr 5180358) ristumiskohas paiknev kahe haruline pinnatud mahasõidukoht pikkusega 47m jääb ol.olevasse olukorda ehk Põlluotsa metsateele rajatav kruusast katendikonstruktsioon tuleb ca 5m pikkusel lõigul ühtlaselt ol.oleva pinnatud mahasõidukoha tasapinnaga kokku viia.

Põlluotsa tee rekonstrueerimise käigus on tee ja ümbritseva maapinna tasandamine pikettide 00+47...04+02 ja 07+64...22+53 vahemikus 6,0m laiuseks aluseks ning pikettide 04+02... 07+64 vahemikus 5,0m laiuseks aluseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine. Teetrassi tasandamise samaaegselt on vajalik ka kolmes kohas ol.oleva teetrassi täitmine juurde veetava mineraalpinnasega kuna teetrass läbib ca 10m pikkust ümbritsevast maapinnast madalamaks sõidetud kohtasid.

Profileeritud ning tihendatud alusele on ette nähtud geotekstiili (deklareeritud tõmbetugevus MD/CMD ≥15 kN/m, mitte kootud kangas) paigaldamine laiusega 5m. Geotekstiilile on omakorda ette nähtud uue kahekihilise kruusast katendikonstruktsiooni rajamine pikettide 00+47...04+02 ja 07+64...22+53 vahemikus pealt laiusega 4,50m ning pikettide 04+02... 07+64 vahemikus pealt laiusega 4,00m. Rajatavale kruusast katendikonstruktsioonile on ette nähtud kahepoolse 4% põikkalde kujundamine. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada sorteeritud kruusast (positsioon nr.4) ja katendikonstruktsiooni pealiskiht ehk kulumiskiht paksusega 0,10m on ette nähtud rajada purustatud kruusast (positsioon nr.6).

Rekonstrueeritava Põlluotsa tee (metsatee nr 5150366) lõppeb ristumisel kohaliku pinnatud teega „Turvaste tee“ (nr 5180357) ning antud teede ristumiskohas paiknev kruuskattega mahasõidukoht on ette nähtud rekonstrueerida. Põlluotsa tee mahasõidukoha rekonstrueerimise käigus on ette nähtud uue kruusast katendikonstruktsiooni rajamine ning Põlluotsa teelt vasakule pöörderaadiuse suurendamine (vasakule on 15m) rekonstrueeritavale Põlluotsa teele. Ol.oleva kruuskattega mahasõidukoha rekonstrueerimise käigus on esmalt ette nähtud ol.oleva mahasõidukoha kruuskatte ja tee vasakus servas ol.oleva pinnase koorimine ≈0,25m paksuse kihina ning saadud pinnase minema vedamine. Seejärel saadud alus tasandatakse ja tihendatakse ning rajatakse sama kruusast katendikonstruktsioon, mis Põlluotsa teel.

Rekonstrueeritavalt Põlluotsa teelt metsamaale pääsemiseks on ette nähtud kruuskattega mahasõidukoha rajamine vastavalt kogumikus „Maaparandusrajatiste tüüpjoonised“ toodud tüüpjoonisele „Mahasõit põllule – M3“ (8tk) ning vähendatud mõõtmetega mahasõidukohtade M\_L5R5 (4tk) rajamine.

Põlluotsa tee rekonstrueerimise käigus on ette nähtud ka Elektrilevi OÜ elektri madalpinge ja keskpinge maakaablite kaitsmine kaablikaitsetoruga 750N. Elektri madalpinge maakaabli kaitsmine kaablikaitsetoruga on ette nähtud madalpinge maakaabli ristumisel rekonstrueeritava Põlluotsa teega ning elektri madalpinge ja keskpinge maakaablite ristumistel rekonstrueeritavate mahasõidukohaga M3 ja M\_L5R5.

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud teealuse (kruus fr.0/63 (positsioon nr.3)) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **Vesine OÜ** poolt koostatud „Turvaste tee ja Põlluotsa tee rekonstrueerimine ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Ülo Lindjärv tel: 505 0744; e-post [ulo.lindjarv@rmk.ee](mailto:ulo.lindjarv@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt